El Castell d'Alaquàs acollirà hui divendres la xerrada "Els Drets de les Dones" a càrrec d'Amelia Valcárcer
30/01/2004 11:49:00

# El Castell d'Alaquàs acollirà hui divendres la xerrada "Els Drets de les Dones" a càrrec d'Amelia Valcárcer

*   30/01/2004 11:49:00
*   [Imprimir](#)
*   Compartir
*    https://www.alaquas.org/documento.asp?id\_do=9024

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9024%2F0&title=Ajuntament%20d%27Alaqu%C3%A0s.%20Premsa.El%20Castell%20d%27Alaqu%C3%A0s%20acollir%C3%A0%20hui%20divendres%20la%20xerrada%20%22Els%20Drets%20de%20les%20Dones%22%20a%20c%C3%A0rrec%20d%27Amelia%20Valc%C3%A1rcer)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9024/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9024/9024_Form_4.jpg)](https://www.alaquas.org/ficheros/documentos/2004/2/9024/9024_Form_10.jpg "<a href='https://www.alaquas.org/ficheros/documentos/2004/2/9024/9024_Form_10.jpg' target=_blank><i class='fa fa-external-link' aria-hidden='true'></i>.El Castell d'Alaquàs acollirà hui divendres la xerrada \"Els Drets de les Dones\" a càrrec d'Amelia Valcárcer</a>")

Aquesta xerrada està emmarcada dins de la programació organitzada amb motiu del 8 de Març, Dia Internacional de la Dona

L'Ajuntament d'Alaquàs ha posat en marxa un any més una programació cultural per tal de commemorar el 8 de Març, Dia Internacional de la Dona. L'objectiu d'aquesta iniciativa és reivindicar i posar de manifest, una vegada més, la situació de les dones en la societat actual. Enguany la programació té com a lema "Els Drets de les Dones, de la reivindicació a la consolidació".

Dins de les activitats organitzades, hui divendres 30 de gener a les 19:00 hores tindrà lloc al Castell d'Alaquàs la xerrada "Els Drets de les Dones", que serà impartida per Amelia Valcárcer, Doctora en Filosofia i Catedràtica de Filosofia Moral i Política a la Universitat d'Oviedo.

Amelia Valcárcer és autora d'una dotzena de llibres i de més de cent articles. Ha estat dues vegades finalista del Premi Nacional d'Assaig amb les obres _Hegel y la ética_ (1987) i _Del miedo a la igualdad_ (1993). Ha publicat entre d'altres llibres: _Sexo y filosofía_ (1991), _La política de las mujeres_ (1997), _Ética contra estética_ (1998), _Rebeldes_ (2000), _Pensadoras del siglo XX_ (2001) i _El sentido de la libertad_ (2001).

Valcárcer ha estat també consellera d'Educació i Cultura del Govern d'Astúries i és directora de Leviatán, revista de pensament polític. És membre també de diversos projectes d'investigació en el Consell Superior d'Investigacions Científiques en els últims quinze anys, actualment dirigeix el projecte Paridad II. És membre també del Real Patronat i de la Comissió Permanent del Museo del Prado, pertany a diversos consells editorials i jurats. Ha estat Presidenta del Congrés Espanyol de Filòsofs Joves, Presidenta i Copresidenta de dos Congressos Espanyols d'Ètica i Filosofia Política, i presideix l'Associació Espanyola de Filosofia María Zambrano.

La programació "Al voltant del 8 de Març" va començar el passat 12 de gener amb la conferència "El Femicidio en Ciudad Juárez", a càrrec de Marcela Lagarde, antropòloga, membre de la Comissió Investigadora a Mèxic i Diputada del Congrés a Mèxic. En aquest acte es va projectar també el documental "Señorita Extraviada" de Lourdes Portillo. Aquest va aconseguir el Gandhi d'Or en el I Festival Internacional de Cine i Drets Humans.

A més a més, l'Ajuntament d'Alaquàs continuarà al llarg de l'any 2004 desenvolupant diferents activitats, ja que l'objectiu de l'Ajuntament en aquest any ha estat organitzar una programació més global on es donen cabuda diferents xerrades, conferències, tallers i cursos.

Així mateix, per al dimarts 17 de febrer a les 17:30 hores està prevista la xerrada "Madurez y calidad de vida en las mujeres", impartida per la psicòloga Patricia Olascoaga. El divendres 27 de febrer a les 19:30 hores al Castell d'Alaquàs tindrà lloc la xerrada "Historia del voto, derecho a la ciudadanía de las mujeres", per Cristina Almeida.

Dins d'aquesta programació destaca també el cicle de cinema anomenat "El cine amb mirada de dona", on a través de pel·lícules i documentals, es podrà entendre i reflexionar sobre la situació de les dones en la societat actual. Així, el dilluns 23 de febrer a les 19:30 hores a l'Auditori Nou es projectarà el documental "Extranjeras" d'Elena Tavernes, que va estar presentat en la Setmana Internacional de Cinema de Valladolid. El dimecres 3 de març a les 12 hores al Centre de Formació "Francesc Ferrer Martí" hi haurà un vídeofòrum on es projectarà la pel·lícula "Quiero ser como Beckham", de la diretora Gurinder Chadha. Per al dimecres 10 de març a les 18:30 hores està prevista la projecció de la pel·lícula "Frida", dirigida l'any 2003 per Julie Taymor. Serà al Centre Social Benàger.

A més d'aquest cicle de cinema, l'Ajuntament d'Alaquàs, junt amb la col·laboració de diferents associacions de dones de la ciutat com són l'Associació l'Oroneta, l'Associació de les Mestresses de Casa i l'Associació Dones Teixint ha organitzat també tot un seguit de cursos, tallers i activitats lúdiques. L'objectiu és que totes aquestes activitats servisquen en aquest any 2004 com com un espai de reflexió, crítica i aprenentatge sobre la igualtat d'oportunitats entre les dones i els homes.

Per últim, cal assenyalar que l'Ajuntament d'Alaquàs posarà a disposició dels interessats un servei de jardí d'infants per bé de facilitar l'assistència de les mares i dels pares a les activitats, tallers i xerrades previstes amb motiu de la celebració del 8 de Març.